James David Lin Xili

James David Lin Xili (født 19. oktober 1918 i Yueqing nær Wenzhou i provinsen Zhejiang i Kina, død 4. oktober 2009) var katolsk undergrunnsbiskop i bispedømmet Wenzhou i provinsen Zhejiang i Folkerepublikken Kina. Han ble aldri anerkjent av de kinesiske kommunistiske myndigheter.

 Liv og virke 
 Prest
Lin Xili begynte på presteseminaret St. Vincents i Ningbo i 1931. Han ble presteviet 3. juni 1944, og begynte på videreførende studier ved Fu Jen katolske universitet i Beijing tre måneder etter. 

Etter eksamen der i 1948, vendte han tilbake til sitt bispedømme Ningbo for pastoralt arbeide, og var også rektor for en kirkelig drevet ungdomsskole til 1955. Han ble av biskop André-Jean-François Defebvre av Ningbo utnevnt til en av bispedømmeadministratorene under de politiske prøvelser i 1950-årene.

I 1955 ble han arrestert for «kontrarevolusjonære forbrytelser» og dømt til 16 års fengsel og hardt straffearbeid. Da han ble løslatt i 1971 begynte han å gjenoppta sjelesørgerisk arbeid. Fra 1978 drev han katolsk pastoralt arbeid i Yuaqing og var med på å restaurere kirker, og å bygge nye, i bispedømmet.
Biskop
Han ble hemmelig bispeviet av biskop Michael Xiao Liren den 4. oktober 1992 som biskop av Wenzhou, et bispedømme som Vatikanet opprettet i 1949. Kirken vokste kraftig under hans ledelse.

Biskopen og mange av hans prester ble mange ganger den ene etter den annen innbragt til avhør, og noen ilagt fengselsstraffer. De lokale myndigheter forsøkte iherdig å oppløse undergrunnskirken.

Biskopen klarte å holde seg i skjul i to år, for å unnslippe arrestasjon. Under denne perioden sendte han rundt årsskiftet 1997/1998 et hyrdebrev som sterkt bidro til å bringe håp og offervilje til undergrunnskatolikker i Wenzhou, der det kirkelige engasjement tiltok betraktelig.

Han unnslapp så vidt arrestasjon i april 1999 av politi som kom én time for sent til et sted han hadde feiret husmesse. Men han ble tatt av folk fra det offentlige sikkerhetsbyrå et halvt år etter, kl. tre om natten den 8. september 1999 i sin leide leilighet i Shanghai. Muligens ble han funnet ved at en prests mobiltelefon var blitt avlyttet. Biskopen ble utsatt for og kanskje skadet av sterkt psykisk press/tortur i et «gjestehus», bragt til sykehus for behandling, og deretter holdt i en slags husarrest ved den regjeringsaregistrerte «åpne kirke»s katedral, uten bevegelsesfrihet. Tidvis ble han også isolert i hotellrom. 

Men etterhvert (2005/2006) ble det klart at han hadde utviklet Alzheimers sykdom og ble da bragt til et sykehus i Wenzhou for pleie som skulle pågå til hans død. En gruppe nonner og lekfolk så til ham, men myndighetene ville ikke at han pleies i kirkelige omgivelser, der han trass i sin tilstand kunne bli en samlende symbolskikkelse.

Myndighetene var også ved ransakelser og arrestasjoner på vakt mot at kirkens egne forberedelser en etterfølger og klarere det med Vatikanet, ettersom myndighetene selv ville ha kontroll med dette.

Det er (2007) ca. 12 undergrunnsprester i bispedømmet, og ca. 15 i den «åpne» katolske kirke. Det samlede antall katolikker var på over 140.000.
Han døde den 4. oktober 2009 – årsdagen for hans bispevielse -, etter lang tids sykeleie på sykehus. Han ble 91 år gammel. Myndighetene visste at han lå på det siste, og hadde fryktet uroligheter dersom han døde rett før eller på 1. oktober, som var 60-års-jubileet for opprettelsen av Folkerepublikken Kina. Mange katolikker samlet seg rundt ham på dødsleiet, og myndighetenes overvåkning ble ikke avsluttet før hans kremerte levninger ble bisatt den 10. oktober.

Hans etterfølger som biskop i Wenzhou var Vincent Zhu Weifang.

 Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Serafino Vannutelli (1834-1915) *1869
 Kardinal Domenico Serafini (1852-1918) *1900
 Kardinal Pietro Fumasoni Biondi (1872-1960) *1916
 Erkebiskop Mario Zanin (1890-1958) *1934
 Kardinal Paul Yü Pin (Yu Bin) (1901-1978) *1936
 Biskop Giuseppe Ferruccio Maurizio Rosà (1888-1961) *1946
 Biskop Peter Joseph Fan Xueyan (1907-1992) *1951
 Biskop Casimir Wang Milu (1943-2017) *1981
 Biskop  Michael Xiao Liren (1912-1996) *1982
 James David Lin Xili (1918-2009) *1992linxili.html, lest 5. januar 2024

 Referanser 

 Eksterne lenker 
 Undergrunnsbiskop gravlagt – bevoktet av 1000 politifolk (katolsk.no 10. oktober 2009)

Kategori:Personer fra Wenzhou
Kategori:Kinesiske katolske biskoper
Kategori:Linjen Rebiba